## Bilag til generalforsamlingen for Herstedøster Forsamlingshus februar 2024

## Obs!

Forslag til ændringer af vedtægterne i § 1, 5, 6, 7 og 14 blev vedtaget på sidste generalforsamling, men skal ifølge §14 vedtages på to generalforsamlinger, hvorfor de sættes til afstemning igen.

## Forslag til ændringer af vedtægterne i § 3 og 13 er ændrede bl.a. på baggrund af diskussionen ved sidste generalforsamling.

## Alle ændringer fremgår af de understregede passager.

## Vedtægter for Foreningen Herstedøster Forsamlingshus

## Navn

## § 1. Foreningens navn er *Herstedøster Forsamlingshus.*

## Formål

## § 2. Foreningen ejer Herstedøster Forsamlingshus samt tilhørende grund og har til formål at sørge for forsamlingshusets drift og vedligeholdelse og herigennem at skaffe Herstedøsters foreninger og sluttede selskaber et passende lokale til brug ved kulturelle formål, sport, festligheder, møder, generalforsamlinger og andre sammenkomster. Dog skal de forskellige arrangementer til enhver tid godkendes af bestyrelsen eller den, der af bestyrelsen er udpeget til at forestå udlejningen.

## Lejeafgiftens størrelse fastsættes af bestyrelsen.

## Medlemskab

§ 3. Enhver husstand med bopæl i Herstedøster Landsby (i henhold til gældende lokalplaner for Herstedøster Landsby) kan søge Herstedøster Forsamlingshus’ bestyrelse om optagelse i foreningen. ~~mod at betale et indmeldelsesgebyr i henhold til beslutning på generalforsamlingen. Gebyret tilfalder endeligt foreningen og kan således aldrig forlanges tilbagebetalt.~~

## Ved gentagne ind– og udmeldelser af samme husstand kan bestyrelsen nægte optagelse.

## ~~Medlemskab opnået forinden disse vedtægters endelige vedtagelse bibevares uden erlæggelse af nyt indmeldelsesgebyr.~~

## Medlemskab omfatter husstanden. Ved fraflytning bevares medlemskab.

## § 4. Kontingent til foreningen fastlægges hvert år på generalforsamlingen. Enlige pensionister betaler ½ kontingent.

## Kontingent skal være betalt senest 2 måneder efter påkrav, da medlemskabet ellers betragtes som ophørt.

**Generalforsamling**

**§ 5.** Den ordinære generalforsamling afholdes hvert år i februar eller marts. Ekstraordinær generalforsamling kan indkaldes, når bestyrelsen finder det nødvendigt og skal indkaldes, når 20 medlemmer med angivelse af dagsorden skriftligt forlanger det. I sidste tilfælde skal den ekstraordinære generalforsamling afholdes senest 6 uger efter begæringens fremsættelse.

Alle generalforsamlinger varsles gennem Forsamlingshusets sædvanlige kommunikationskanaler 4 uger inden afholdelse og indkaldes med angivelse af dagsorden ved skriftlig meddelelse til medlemmer med mindst 14 dages varsel.

**§ 6.** Generalforsamlingen er i alle foreningens anliggender foreningens højeste myndighed inden for de af vedtægterne fastsatte grænser.

Forslag, der ønskes behandlet på den ordinære generalforsamling, må være formanden i hænde senest ~~15. januar.~~ 3 uger før datoen for generalforsamlingen.

**§ 7.** Generalforsamlingen vælger en dirigent, der leder forhandlingerne og lader de nødvendige afstemninger afholde.

Almindeligvis foregår afstemninger ved håndsoprækning, men skal ske skriftligt, når dirigenten, et medlem af bestyrelsen eller et medlem forlanger det. Hver husstand har op til 2 stemmer. For at afgive stemme på generalforsamlingen kræves personlig tilstedeværelse. Der kan ikke stemmes ved fuldmagt.

Valg af bestyrelsesmedlemmer, suppleanter og bilagskontrollanter skal ske skriftligt, såfremt der er opstillet flere kandidater, end der skal vælges. Skulle stemmerne på 2 kandidater stå lige, foretages omvalg mellem disse to; skulle stemmerne atter stå lige, anvendes lodtrækning.

Står stemmerne om et forslag lige (hvor ikke kvalificeret majoritet kræves), er dette forkastet.

**§ 8.** Dagsorden for den ordinære generalforsamling skal indeholde:

1. Valg af dirigent
2. Formandens beretning
3. Kassererens aflæggelse af det kontrollerede regnskab
4. Behandling af indkomne forslag
5. Budget og fastlæggelse af kontingent og eventuelt indmeldelsesgebyr for nye medlemmer
6. Valg af bestyrelse og suppleanter
7. Valg af 2 bilagskontrollanter
8. Eventuelt

**Bestyrelsen**

**§ 9.** Foreningens arbejde ledes af en bestyrelse på 7 til 11 medlemmer, der vælges af generalforsamlingen for 2 år ad gangen, således at ca. halvdelen af medlemmerne afgår på skift. Genvalg kan finde sted.

Bestyrelsen kan kun optage lån efter en forudgående vedtagelse på en ordinær eller ekstraordinær generalforsamling.

Endvidere vælges 2 suppleanter, der indtræder, såfremt et bestyrelsesmedlem ophører at virke og for resten af denne periode.

Bestyrelsen, der konstituerer sig umiddelbart efter generalforsamlingen, vælger ved afstemning blandt sine medlemmer en formand, næstformand, kasserer og sekretær.

Bestyrelsen er beslutningsdygtig, når 2/3 eller flere medlemmer inkl. formanden eller næstformanden er til stede.

I tilfælde af stemmelighed gør formandens - i hans fravær - næstformandens stemme udslaget.

Bestyrelsen skriver referat fra sine møder og beslutninger.

**Regnskab og bilagskontrol**

**§ 10.**  Foreningens regnskabsår løber fra 1. januar til 31. december.

Regnskabet skal før forelæggelse på den ordinære generalforsamling være kontrolleret af mindst en af de to generalforsamlingsvalgte bilagskontrollanter.

**Vedtægtsændringer**

**§ 11.** Til ændring af foreningens vedtægter kræves vedtagelse på to på hinanden følgende generalforsamlinger, der begge kan være ekstraordinære. Afgørelse træffes på begge generalforsamlinger med almindeligt stemmeflerhed.

**Opløsning**

**§ 12.** Til opløsning af foreningen kræves 3/4 flertal af samtlige fremmødte på to på hinanden følgende generalforsamlinger, der begge kan være ekstraordinære og skal afholdes med mindst 1 måneds og højst 2 måneders mellemrum.

**§ 13.** I tilfælde af opløsning bestemmer den sidste generalforsamling efter bestyrelsens forslag, hvorledes foreningens midler skal anvendes til almennyttige og kulturelle formål inden for ~~Albertslund Kommune.~~ Herstedøster Landsby jævnfør § 3. efter drøftelse med Kulturforvaltningen i Albertslund Kommune.

**Tegning og hæftelse**

**§ 14.**  Foreningen forpligtes ved underskrift af formand og kasserer i forening. Bestyrelsen kan godkende, at formand og kasserer kan råde over betalingskort og adgang til netbank ~~netbank til foreningens bankkonto-/girokonti~~ hver for sig.

Formanden kan meddele foreningens kasserer fuldmagt til at modtage indbetalinger og betale indgående forpligtelser.

Foreningen hæfter kun for sine forpligtelser med den foreningen til enhver tid tilhørende formue.

Der påhviler ikke foreningens medlemmer eller bestyrelse nogen personlig hæftelse.